open-index/open-wikipedia-markdown huggingface dataset:
Nguyễn Chí Thanh

**Nguyễn Chí Thanh** (født 1914, død 7. juli 1967) var en nordvietnamesisk general under den første indokinesiske krig og Vietnamkrigen. Han var født inn i et fattig bondefamilie i Thua Thien-provinsen i det som dengang var Annam i Fransk Indokina. Han sluttet seg til kommunistpartiet på midten av 1930-årene og satt fengslet det meste av andre verdenskrig. 

Han arbeidet i kommunistpartiet i det sentrale Vietnam til han ble forfremmet til politbyrået i 1951. Under den første indokinesiske krig ble han utnevnt til general i den såkalte Vietnams folkehær. Fra 1965 og fram til hans død var han leder for de nordvietnamesiske styrkene som opererte i Sør-Vietnam utfra sitt hemmelige hovedkvarter ved byen Mimot i Kambodsja. I 1967 presenterte han planene for Tết-offensiven for politbyrået, men døde av hjerteinfarkt rett etter at planene var godkjente. 

## Eksterne lenker
* Bibliography: Writings of Nguyen Chi Thanh
Veikkausliiga

**Veikkausliiga** er den finske eliteserien og det øverste nivået i finsk fotball. Hovedsponsoren er det finske tippeselskapet Veikkaus, som har gitt navnet til ligaen.

Veikkausliiga ble etablert i 1990, før det var navnet på det øverste nivået Mestaruussarja. På slutten av hver sesong vil det nederste av de 14 lagene i Veikkausliiga rykke ned til Ykkönen. Vinneren av Ykkönen vil rykke opp til Veikkausliiga. Nest nederste lag i Veikkausliiga vil spille kvalifisering mot nest øverste lag i Ykkönen.

De fleste klubbene som spiller i eliteserien er profesjonelle, med unntak av noen få som er semiprofesjonelle. Gjennomsnittlig tilskuerantall har de siste sesongene ligget på litt under 3&nbsp;000.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Medaljevinnere 1990–dd

## Toppscorere 1990–dd

## Referanser


## Eksterne lenker
* Offisielle nettsider
Filmåret 1910

**Filmåret 1910** er en oversikt over lanserte filmer, fødte og avdøde filmpersonligheter i 1910.

## Årets filmer
* Afgrunden
* Bröllopet på Ulfåsa II
* Den hvide slavehandel (Fotorama)
* Den hvide slavehandel (Nordisk Film)
* Fänrik Ståls sägner
* Frankenstein
* Regina von Emmeritz och Konung Gustaf II Adolf
* Värmlänningarne
* Värmländingarna

## Fødsler

## Bildegalleri

Else_Heiberg.jpg|Else Heiberg(1910–1972)
Leif_Juster_teaterdirektør_-_L0026_422Fo30141605270089.jpg|Leif Juster(1910–1995)


## Referanser


## Eksterne lenker
*
George McManus

**George McManus** (født 23. januar 1884 i St. Louis i Missouri i USA, død 22. oktober 1954 i Santa Monica i California) var en amerikansk tegneserieskaper best kjent som skaperen av den irske immigranten i USA, Fiinbeck og hans kone Fia, som er hovedpersonene i tegneserien Fiinbeck og Fia.

McManus ble født i St. Louis i Missouri av irske foreldre. Han hadde en medfødt talent for tegning og sans for humor. Han droppet ut av skolen da han var 15 for å kunstavdelingen ved *St. Louis Republic*, hvor han også skapte sin første tegneserie, *Alma og Oliver*. I 1904, etter at han hadde vunnet litt penger, flyttet han til New York for å jobbe i prestisjetunge avisen *[[The York World]]*, hvor han jobbet på noen striper, men ingen av dem fikk noe langt liv.

McManus fikk sitt internasjonale gjennombrudd med *Fiinbeck og Fia* da serien ble syndikert gjennom King Features Syndicate. Han produserte *Fiinbeck og Fia* fra 1930 og frem til hans død i 1954. Etter hans død, tok Vernon Greene og Frank Fletcher over.

## Referanser


## Eksterne lenker
* 
* 
*
Kitron

**Kitron** er et norsk selskap som driver med produksjon av elektronikk.

Selskapet ble etablert på Kilsund i Arendal i 1962 og registrert som almenaksjeselskap i 1996. Hovedkontor ligger i dag på Billingstad i Asker. Bedriften er ledende i Skandinavia på kontraktsproduksjon av elektronisk utstyr av mange ulike typer. Ved inngangen til 2023 hadde konsernet mer en  ansatte og produksjonsanlegg i Norge, Sverige, Danmark, Litauen, Polen, Tsjekkia, Kina, Malaysia og USA.

## Referanser


## Eksterne lenker
* 
*
Jonas Bakken

**Jonas Bakken** (født 14. juni 1976 i Sarpsborg) er professor i norskdidaktikk ved Institutt for lærerutdanning og skoleforskning (tidligere Institutt for lærerutdanning og skoleutvikling), ved Det utdanningsvitenskapelige fakultet (UiO).

Han avla doktorgrad i 2007 med avhandlingen *Litteraturvitenskapens retorikk. En studie av tekstnormene for gode norske empiriske litteraturvitenskapelige artikler i perioden 1937–57*.

Jonas Bakkens faglige kompetanseområder er primært retorikk, nordisk litteratur og barnelitteratur. Han er norsk redaktør i tidsskriftet *[[Rhetorica Scandinavica]],* og har virket som barnebokkritiker. Han er norsk jurymedlem til Nordisk råds barne- og ungdomslitteraturpris.

## Eksterne lenker

* Rhetorica Scandinavica
* www.barnebokkritikk.no om Jonas Bakken
Svenska hemvärnet

**Svenska hemvärnet** er Sveriges hjemmevern, en organisasjon underlagt Försvarsmakten.  Hemvärnets oppgaver er å beskytte viktig nasjonal infrastruktur og andre objekter mot sabotasje, samt siden 1990-tallet stå for territorialforsvaret i Sverige.  Styrken består av rundt 64&nbsp;000 personer.  Svenske hjemmevernssoldater oppbevarer våpen i hjemmet.

Hemvärnet ble opprettet etter et vedtak 29. mai 1940, etter at svenske myndigheter hadde observert utviklingen i Europa, og etter hvert også hvor fort Norge og Danmark falt for tyske styrker.  Opprinnelig skulle Hemvärnet bestå av rundt 50&nbsp;000, delvis unge gutter som ikke ennå hadde avtjent verneplikten og dels eldre karer som var ferdige med sin verneplikt.  Det var beregnet at styrken skulle bestå av rundt 50&nbsp;000 mann, men allerede noen uker etter opprettelsen kunne oberst Gustaf Petri, den nye styrkens øverstkommanderende, telle nærmere 100&nbsp;000 frivillige.

Tjeneste i Hemvärnet er fremdeles frivillig, og de som skriver kontrakt forplikter seg til å øve minst 20 timer per år.  Øvelsene er som regel helgeaktiviteter.

## Referanser


## Eksterne lenker
*
Atkabukta

**Atkabukta** (engelsk: *Atka Iceport* eller *Atka Bay*) er en bukt i isbremen Ekströmisen, øst på Kronprinsesse Märtha Kyst i Dronning Maud Land. Området ble flyfotografert og kartlagt av Maudheimekspedisjonen i 1951–52.

Bukta er oppkalt etter det amerikanske ekspedisjonsskipet «USS Atka» som i 1955 la til her for å rekognosere mulige steder for baser i forbindelse med det internasjonale geofysiske året (IGY) 1957/58. Begrepet *Iceport* ble foreslått av US-ACAN i 1956 som betegnelse på innskjæringer i isbremmer som denne som kan tilby ankerplass eller adkomst til oversiden av isbremmen.

Den tyske forskningsstasjonen Neumayer ble etablert her i 1981.

## Referanser
Arenys de Mar

**Arenys de Mar** er en av de største kommunene i comarca Maresme i provinsen Barcelona i Catalonia, Spania. I 2010 hadde den en befolkning på 14&nbsp;688. Arealet er på 6,87&nbsp;km².

## Eksterne lenker
*
MGP SMG

**MGP SMG (Marina de Guerra del Peru Sub Machine Gun)** er en serie med maskinpistoler og pistoler produsert i Peru.

Våpnene har blitt produsert av marinen i Peru via *SIMA CEFAR* fabrikken siden 1980-tallet. De er bygget på enkelt prinsipp med masseretardert sluttstykke og skyter fra åpent sluttstykke, og er i kaliber 9 x 19 mm Luger. De har foldekolbe for å stabilisere ved skyting på lengre hold, og alle versjoner kan brukes med lyddemper. De er laget for å bruke med Uzi våpenmagasiner.

## Varianter
***MGP-79/79 A** – Første modell produsert fra 1979 – 1985
***MGP-87** – er en oppdatert og mer kompakt utgave av MGP-79A, utviklet i 1987.
***MGP-15** – ble utviklet i 1990 og ble adoptert av hæren for å erstatte Browning Hi-Power pistoler
***MGP-84** – er en oppdatert utgave av MGP-15
***MGP-14** – er en halvauto utgave av  MGP-84

## Litteratur
*Hogg, Ian (2000): *Jane's Guns Recognition Guide Second Edition*. Glasgow: Janes. ISBN 0-00-472453-4.

## Eksterne lenker
* SIMA-CEFAR MGP-84 submachine gun (Peru)
Good Old-Fashioned Lover Boy

**Good Old-Fashioned Loverboy** er en sang av det engelske rockebandet Queen fra deres album *[[A Day at the Races (album)|A Day at the Races]]* fra 1976. Den ble også utgitt som singel året etterpå. Sangen ble framført live på *[[A Day at the Races]]*-turneen i 1977 som del av en medley bestående av «Killer Queen», «Good Old-Fashioned Loverboy», «The Millionaire Waltz», «You're My Best Friend» og en instrumental-versjon av «Bring Back that Leroy Brown». Sangen ble også med på andre utgave av samlealbumet *[[Greatest Hits (Queen)|Greatest Hits]]* i 1992.

## Kilder
Ecclesiam a Jesu Christo

**Ecclesiam a Jesu Christo** var en apostolisk konstitusjon og en pavelig bulle som ble utstedt av pave Pius VII den 13. september 1821. Bullen slår fast at frimurere må bli gjenstand for ekskommunikasjon på grunn av deres eder om hemmeligholdelse og deres konspirasjoner mot kirken og staten.

Bullen knytter frimureriet sammen med carbonariene, en anti-klerikal, revolusjonær gruppe som var aktiv i Italia. Bullen anklager videre carbonariene for å utad fremstå som katolikker, mens deres sanne målsetninger ble hevdet å være:

* Indifferentisme
* Opphevelse av den katolske kirke og innføring av full religionsfrihet
* Profanering av Jesus Kristus i deres ritualer
* Å forakte og muligens erstatte den katolske kirkens sakramenter
* Å konspirere mot pavens overhøyhet

Alle medlemmer av carbonariene ble gjenstand for ekskommunikasjon, sammen med de som holdt på carbonarienes hemmeligheter og som fremmet organisasjonens litteratur.

Noen historikere betrakter bullen som et ledd av motstanden mot de såkalte carbonari, en italiensk bevegelse som truet Kirkestatens eksistens si sine bestrebelser om å samle alle italiensktalende områder under én regjering. Bullen fulgte også etter inntrykk fra Metternich, som ville bevare *[[Ancien Régime]]*.

## Referanser
Antiklerikalisme

**Anti-klerikalisme** er betegnelsen på en historisk bevegelse som opponerer mot presteskapets religiøse makt og dens innflytelse i institusjonelle former, i presteskapet og kirkens makt og innblanding i alle sider av det offentlige og politiske liv, og generelt imot religionens innblanding og innflytelse i folks hverdagsliv. Den motsatte seg også presteskapets privilegier. Den spiller en mer aktiv politisk rolle enn den rene Laïcité, og har til tider vært voldelig og ført til angrep på og beslagleggelse av kirkens eiendom. 

Ikke alle anti-klerikale er religionsløse eller anti-religiøse. En del er eller har vært religiøse og har motsatt seg presteskapet og kirken på grunnlag av institusjonelle saker og/eller uenighet i religiøs tolkning, slik som under den protestantiske reformasjonen. Anti-klerikalismen har eksistert i en eller annen form gjennom nesten hele kristendommens historie, og betraktes som en av drivkreftene bak reformasjonen. Enkelte av opplysningstidens filosofer, deriblant Voltaire, angrep den katolske kirke, dens lederskap og prester og anklaget mange av dens geistlige for moralsk korrupsjon. Disse angrepene var medvirkende til motstanden mot jesuittene som selv spilte en avgjørende rolle i motreformasjonen. Anti-klerikalismen var også en betydelig drivkraft i angrepene på den katolske kirke under den franske revolusjon.

## Referanser


## Litteratur
* Beevor, Antony (2006): *The Battle For Spain; The Spanish Civil War 1936-1939*, London: Weidenfeld and Nicholson.
* Berenger, Jean (1990): *A History of the Habsburg Empire, 1700-1918*, Edinburgh: Addison Wesley
* de la Cueva, Julio (1998): «Religious Persecution, Anticlerical Tradition and Revolution: On Atrocities against the Clergy during the Spanish Civil War» i: *Journal of Contemporary History*, XXXIII (3), JSTOR 261121
* Stabartikkel (17. februar 2000): «The people against the mullahs» i: *The Economist*
Kaldvellelva

:*Denne artikkelen er om en elv i Lillesand. Se [[Kaldvella]]  for sideelva til Svone/Driva i Oppdal.*

**Kaldvellelva** (også kjent som Stigselva, Stikselva, Kaldvella eller Grimelva) er en del av *[[Stigselvvassdraget]]*. Den ligger noen km øst for sentrum i Lillesand, og går fra Østre Grimevann til Kaldvellfjorden.

Kaldvellelva er unik på flere måter. I gamle dager la tresliperi og papirfabrikk grunnlag for et helt lite samfunn med egen butikk/landhandel, en butikk som holdt det gående til 1975. På Kalvild Træsliperi jobbet ca. 70-80 mann inntil det ble nedlagt på 1960-tallet. Vassdraget var preget av tømmerfløting, den tids transport av råvarene til papp- og papirfabrikken på Kaldvell.  

Store deler av Lillesands befolkning, og en rekke turister, bruker de fine, opparbeidede turstiene som det er mange av både langs Kaldvellelva og ellers i Kaldvellområdet.

Den delen av Kaldvellelva som fører sjøørret ble etter restaurering (ferdig i 1994) åpnet for fiske i 1998. Det er sportsfiskeforeningen «Skitt Fiske Lillesand» som har gjort elva så populær, både blant lokale og tilreisende sportsfiskere. Alt i 1999 ble det tatt sjøørret på rundt 3 kilo i Kaldvellelva. Det er også tatt laks på over 3,4 kilo i elva. Årlig fangst i sesongen ligger på rundt 50-60 sjøørret, til tross for at den sjøørretførende strekningen bare er på ca. 900 meter.

Foreningen «Skitt Fiske Lillesand» har opparbeidet og vedlikeholder 14 fine, godkjente, tilrettelagte fiskeplasser langs Kaldvellelva. Videre har foreningen søkt om, og fått, tillatelse til å sette opp både gapahuk og fiskebrygge for handikappede. Dette arbeidet har foreningen gjort på dugnad med god hjelp fra Lillesand kommune.

Den sjøørretførende delen er som sagt bare ca. 900 meter, men videre oppover har elva flere hundre meter med stryk og fosser som til slutt ender i Østre og Vestre Grimevann. Her finnes blant annet trepigget stingsild, røyr, sik, lagesild, abbor, ål og ørret. Langs hele vassdraget fra utløpet nederst mot fylkesvei 420 (tidligere E-18) og opp til Østre Grimevann er det laget turstier på begge sider. Østre Grimevann er forøvrig drikkevannskilden for Lillesand. Kaldvellområdet er blitt turområde nummer én i Lillesand, både for dem som fisker og for turgjengere som bare vil kose seg ved en av de mange sitteplassene eller grillene som er satt opp i området.

I nedre del av Kaldvellelva ved Sådehola er det bygget et amfi. 

## Eksterne lenker
* Om vassdraget med kart, hos www.ferieutleie.nohttp://www.ferieutleie.no/index.pl?utskrift=1&artID=SL002
* Om fiskemulighetene hos «Skitt Fiske Lillesand»http://www.skittfiskelillesand.com/
25. serierunde i Premier League 2008/09

**25. serierunde i Premier League 2008/09** begynte lørdag 7. februar 13:45 med Manchester City – Middlesbrough. 16:00 ble det spilt seks kamper og 18:30 spilte Portsmouth – Liverpool. Runden ble avslutta søndag 8. februar med Tottenham mot Arsenal og West Ham mot Manchester United.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
PEZ

**PEZ** er produktnavnet på en type små, firkantede sukkertøy med fruktsmak som opprinnelig ble lansert av Eduard Haas (1897–1989) i Wien i Østerrike i 1927. PEZ er en forkortelse for *Pfefferminz*, tysk for «peppermynte». Produksjonsselskapet holder i dag til i Orange (Connecticut) i USA og Traun i Østerrike, og produktet selges i åtti land.

Sukkertøyene er særlig kjent for emballasjen, håndholdte miniautomater eller doseringsapparater i fargerik plast, på engelsk kalt *PEZ dispensers*. Disse er dekorert med vippbare figurhoder, *flaps*, som forestiller morsomme dyr, tegneseriefigurer og andre karakterer fra populærkulturen. Dispenserne ble lansert i 1948, formet som lightere for å understreke at sukkertløyet var et alternativ til sigaretter. I 1952 flyttet Haas hovedkontoret til New York i USA, og markedsføringen ble rettet mot barn. Fra 1955 ble plastdispenserne utstyrt med enkle figurhoder, og solgt som små leketøy. Hver dispenser inneholder tolv sukkertøy.

PEZ-dispenserne har kommet i en mengde varianter og er i dag populære samleobjekter. 


File:085L27100382_Stadt,_Waaggasse,_PEZ.jpg|PEZ-reklame i et kioskvindu i Wien i 1982

File:Pezdispensers.png|PEZ-dispenserne selges som enkle leketøy for barn og er dekorert med fargerike, vippbare figurhoder som forestiller karakterer fra populærkulturen.


## Referanser


## Eksterne lenker
*
Hanna Mjåvatn

**Hanna Filomen Gjessing Mjåvatn** (født 20. mars 1982 på Filippinene) er en norsk danser som i 2007 vant andre sesong av TV-programmet *[[Dansefeber (sesong 2)|Dansefeber]]*. Seieren innbefattet et dansestipend på 500 000 kr. Hun slo Eric C. Nærbø, Michelle Purvis og Bjørn Holthe i finalen.

Mjåvatn er opprinnelig adoptert fra Filippinene.

Mjævatn er utdannet i jazz- og moderne/samtidsdans ved Kunsthøgskolen i Oslo og har studert ballett ved den statlige operaen i Donetsk, Ukraina.

## Referanser
Marco Casagrande

**Marco Casagrande** (født 7. mai 1971 i Åbo, Finland) er en finsk arkitekt, forfatter og professor i arkitektur. Han er også kjent som leiesoldat.

## Bøker
Casagrande utga i 1997 *Mostarin Tien Liftarit* (under forfatternavnet Luca Moconesi). I boken beskrives forskjellige hendelser av en leiesoldatavdelings fremfart i Bosniakrigen. Beskrivelsene inneholder flere hendelser som klassifiseres som krigsforbrytelser, blant annet nedskytingen av skadede personer. Bokens skildringer ledet til en politietterforskning som ble henlagt på grunn av uklarheter rundt hendelsene. Casagrande selv påsto at alt var fiksjon. I 2001 ble kom hendelsene igjen frem i lyset, ettersom Casagrande da påsto at alt som sto i teksten hadde skjedd i virkeligheten. En ny politietterforskning ble iverksatt, men også denne ble henlagt. Årsaken var at det ikke fantes tilstrekkelig med tilforlatelig informasjon.

## Karriere og verk
Marco Casagrande studerte arkitektur i Finland. Han fikk i 2004 jobb som professor i økologisk byplanlegging i Tamkang universitet i Taiwan. Han arbeider med forskjellige temaer og i sine verk kombinerer han  forskjellige elementer fra arkitektur, miljøkunst og byplanlegging. Casagrande arbeidet i perioden 1999-2003 sammen med Sami Rintala i arkitektbyrået Casagrande & Rintala. Fra og med 2003 har han arbeidet i Casagrande Laboratory. Verkene fra Casagrande & Rintala var kunstneriske arkitektoniske installasjoner, mens de senere verk har konsentrert seg om økologisk byplanlegging og *teorien om den tredje generasjonens by*.

Casagrandes verk, som står i krysningspunktet mellom arkitektur og kunst, har blitt valgt til Veneziabiennalen tre ganger, 2000, 2004 og 2006, samt til følgende utstillinger og begivenheter: Havanna Biennalen 2000, Yokohama triennalen 2001, New Trends of Architecture in Europe and Japan 2001, Firenzebiennalen 2001, Demeter 2002, Montreal Biennalen 2002, Biennalen i Puerto Rico 2002, Alaska Design Forum 2003, Etchigo Tsumari Triennalen 2003, Greetings from London och Londons Arkitekturbiennal 2004, Camp for Oppositional Architecture 2004, Taiwan New Landscapes 204, Sensoria 2004, Future Pavillion / Taiwan Design Forum 2005, Urban Flashes Mumbai 2006, World Architecture Festival 2009, Shenzhen & Hong Kong Biennial of Urbanism/Architecture 2009 og 2012, Beaufort04 Triennial of Contemporary Art 2012 .

## Eksterne lenker
* 
* Taipei Representative Office in Finland.
* Casagrande CV.
* Casagrande World Architektur
* marcocasagrande.fi
* Jirawit Yamkleeb: Flesh is More, art4d 2009
* Casagrande Laboratorys offisielle nettside
* Marco Casagrades blogg
Jordskjelvet i Dudley 2002

**Jordskjelvet i Dudley 2002** var et jordskjelv som målte en styrke på 4,7 på Richters skala, og rammet Midlands i England den 22. september 2002 23:54 UTC (23. september 00:54 lokal tid) og varte i 20 sekunder. 

Det var det største jordskjelvet på over 12 år siden 1990 Bishop's Castle earthquake, men det forårsaket bare mindre bygningsskader. Episenter var veikrysset mellom High Arcal Road og Himley Road () i South Staffordshire som er like utenfor Metropolitan Borough of Dudley og to miles utenfor grensene til Dudley by. 

Skjelvet kunne føles innenfor et område på 260&nbsp;000km² inkludert Wales, Liverpool, Derby, Yorkshire, Wiltshire og London. Lengst unna kom det rapporter fra Carlisle i nord, og Truro i sør.

Et etterskjelv med styrke 2,7 den 23. september klokken 03:32 UTC kunne kjennes lokalt i Dudley.

## Referanser


## Eksterne lenker
* BBC News 'Earthquake hits UK'
Alison Krauss

**Alison Krauss** (født 23. juli 1971 i Decatur, Illinois, USA) er en bluegrassartist og fiolinist. Hun har blitt tildelt flere Grammy-priser enn noen annen kvinnelig artist i historien. Ved en nettavstemning om alle tiders beste bluegrassartister og -grupper i 2017 kom hun på 4.-plass, etter bare Ricky Skaggs blant nålevende artister. Hun er kalt «førstedamen i dagens countrymusikk».

## Historikk

Alison Krauss utmerket seg tidlig som en fremragende musiker. Alt som femåring begynte å lære klassisk fiolinspill, men konverterte til bluegrass da hun som 12-åring fikk høre noen kassetter med slik musikk hos sangeren og komponisten John Pennel. På den tiden vant hun Illinois State Fiddle Championship, og året etter ble hun kåret til beste felespiller ved National Flatpicking Championships i Winfield, Kansas. Hun spilte i flere band før hun i 1987, som 16-åring, ble leder for kvintetten Union Station. Hun har vært det siden, riktignok med skiftende medspillere. Like lenge har hun holdt fast ved plateselskapet Rounder Records. Hun har også spilt med en rekke andre berømte artister og grupper innen country og bluegrass som  Dolly Parton, Emmylou Harris, Robert Plant, Ricky Skaggs og Kentucky Thunder, Del McCoury, Vince Gill og The Whites. Hun har også hatt sin bror Viktor (født 1969) som medspiller. Også han har hatt en lang karriere som profesjonell musiker og har siden 1985 spilt kontrabass i en rekke grupper innen bluegrass, jazz, country, pop og rock.

I 1993 ble Alison Krauss tatt opp i den ledende country-radiostasjonen, *[[Grand Ole Opry]]* i Nashville, som den yngste til da.

I 2016 koret hun på Leonard Cohens siste album *[[You Want It Darker]]*.

## Alison Krauss og Union Station
Besetning pr. 2017:
*Alison Krauss - sang, fele (piano)
*Dave Denman - sang, gitar
*Larry Atamanuik - trommer
*Barry Bales - bass
*Ron Block - gitar, banjo
*Dan Tyminski - sang, gitar, mandolin (siden 1994)
*Jerry Douglas - dobro (siden 1998)

### Tidligere med i Union Station
*Tim Stafford - gitar, mandolin (til 1994)
*Adam Steffey - mandolin (til 1998)

## Diskografi
* *Different Strokes* 1985
* *Too Late to Cry* 1987
* *Two Highways* 1989
* *I've Got That Old Feeling* 1990
* *Every Time You Say Goodbye* 1992
* *I Know Who Holds Tomorrow (with The Cox Family)* 1994
* *Now That I've Found You: A Collection* 1995
* *So Long So Wrong* 1997
* *Forget About It* 1999
* *New Favorite* 2001
* *[[Live (Alison Krauss-album)|Live]]* 2002
* *[[Lonely Runs Both Ways]]* 2004
* *Raising Sand*, sammen med Robert Plant (2007)
* *Essential Alison Krauss* (2009)
* *Paper Airplane*, sammen med Union Station (2011). Nådde 3.-plass på *Billboard* i USA, en sjeldenhet for et bluegrassalbum – og 1.-plass på *US Country* og på *US Grass*.
* *Windy City* (2017)
* *Raising The Roof*, sammen med Robert Plant (2021)

## Referanser


## Eksterne lenker
* 
* 
* 
*
Madla (kommune)

**Madla** var en kommune i Rogaland fylke, etter 1964 en bydel, Madla i Stavanger kommune. Madla var egen kommune i perioden 1930–1965. Kommunen ble opprettet i 1930, da Håland herred ble delt i to, i Sola kommune og Madla kommune. Kommunegrensene fulgte de gamle sognegrensene fra 1100-tallet. Den gangen bestod Madla kirkesokn av de fire gårdene Madla, Revheim, Sør-og Nord-Sunde. I 1837 ble Madla kirkesokn en del av Håland herred. Madla, med sine da 6&nbsp;025 innbyggere ble slått sammen med Stavanger kommune den 1. januar 1965.

## Referanser
Asyndeton

**Asyndeton** (fra gresk: ἀσύνδετον, «uforbundet») er et grammatisk virkemiddel hvor man bevisst utelater konjunksjoner (bindeord) fra to eller flere relaterte setninger/delsetninger. Eksempler er *en stor, stygg ulv* eller det latinske *[[veni, vidi, vici]]* («Jeg kom, jeg så, jeg vant»).
Manglekasse

**Manglekasse** (fra latin, via tysk *mangel(e)n*) er et apparat med tunge ruller og sveiv for å glatte tekstiler etter klesvask. Innretningen antas å ha blitt oppfunnet på 1600-tallet. Den erstattet det enkle mangletreet og ble avløst av lettere klesruller med springfjær og av strykejern.

## Konstruksjon og bruk
Manglekasse består av en solid ramme med et underliggende brett. Oppå dette ligger to ruller og derette en stor kasse fylt med steiner eller lignende. Ved hjelp av en sveiv kunne denne tunge kassen rulles frem og tilbake.

Et rent laken eller lignende ble lagt ut på et bord. Det ferdig vaskede tøyet ble lagt oppå og det hele rullet sammen rundt en rulle. Steinkassa ble løftet og rullen med tøy lagt under. Deretter ble steinkassa trukket frem og tilbake ved hjelp av en sveiv. for å bringe det hele i balanse og med trykk, måtte bruke to ruller samtidig.

Dette tilsvarer en mekanisering av mangletre som er kjent over store deler av Nord-Europa.

En annen metode er der en strekker ut tøyet på den nedre platen. Deretter legges et antall ruller oppå og den øvre kassen senkes. Deretter rulles den øvre kassen frem og tilbake som beskrevet over. Siden det er tre ruller på fotografiet, må en anta at dette var den foretrukkene metoden på den viste manglekassen. 

Etter en omgang i en kassemangle var tøyet så glatt at det sjelden trengte noen ytterligere stryking

En manglekasse var et stort og kostbart apparat og ble for en stor del bare brukt av storfamilier og i kommersielle vaskerier. Flere er funnet i leiegårder og borettslag i Oslo. På 1800-tallet kom klesrulle med to ruller som ble presset mot hverandre av en bladfjær.

## Se også
* Mangletre
* Klesrulle

## Eksterne lenker
* Bilde av en box mangle i Bristol
Rocky (band)

**Rocky** var et rockeband fra Trondheim. Det ble startet i 1977 av Knut J. Dahle (piano/vokal), Kjell Arne Brødreskift (gitar/vokal), Bjarne Bårdstu (bass/vokal) og Otto Teigseth (trommer). Etter 1980 skiftet besetningen flere ganger, og i 1981 besto bandet av Kjell Arne Brødreskift, Per Gunnar Lauritzen, Stein Bonesmo, Knut J. Dahle og Per Otto Wigum. 

Dette året debuterte Rocky med albumet *[[Hard granitt & mjuk marmor]]*. Det ble utgitt en singel fra dette albumet med gla'holdningslåta «Hasj e' Bæsj» på a-sida og «E' du hypp på jogging» på b-sida. I 1982 utgav bandet singelen «Videot».
Bellingshausen Island

:*For øya Bellingshausen i Selskapsøyene, se [[Motu One (Îles Sous-le-Vent)|Motu One]]*

**Bellingshausen Island** er en ubebodd øy i øygruppen Sør-Sandwichøyene, som administreres av det britiske oversjøiske territoriumet Sør-Georgia og Sør-Sandwichøyene. Bellingshausen Island utgjør den sørlige delen av Sør-Sandwichøyene sammen med Cook Island og Thule Island under navnet Southern Thule.  

Øya er oppkalt etter Fabian Gottlieb von Bellingshausen, som ledet en russisk ekspedisjonen i området i 1820.

Gelogisk er øya en stratovulkan, og består av basalt og andesitt. Det ferskeste krateret er 150 meter i diameter og er 60 meter dypt, dannet eksplosivt en gang mellom 1968 og 1984.

## Referanser
Sandro Viletta

**Sandro Viletta** (født 23. januar 1986) er en sveitsisk alpinist. Han har spesialisert seg på disiplinene slalåm og storslalåm.

## Karriere
Viletta ble sveitsisk juniormester i storslalåm 1. februar 2004. Under junior-VM 2006 i Mont Sainte-Anne vant han bronsemedalje i slalåm.

Han debuterte i verdenscupen 12. desember 2006 i Levi. 25. februar 2007 ble han nr. 16 i slalåmrennet i Garmisch-Partenkirchen og tok dermed sine første verdenscuppoeng.

Under VM 2009 i Val-d’Isère ble han nummer seks i superkombinasjonen. Han deltok for Sveits under Vinter-OL 2010 og oppnådde en 14.-plass i kombinasjonen som beste resultat.

Han oppnådde sin første pallplassering i verdenscupen da han 3. desember 2011 vant super-G i Beaver Creek foran Aksel Lund Svindal. Hans beste plassering inntil da var en fjerdeplass i storslalåm fra Adelboden 10. januar 2009.

Under Vinter-OL 2014 i Sotsji tok han gull i superkombinasjon.

## Verdenscupseire

## Eksterne lenker
* 
* Sandro Vilettas hjemmeside
Ole Nilssen

:*For folkemusikeren Ole Nilssen, se [[Ole Nilssen (folkemusiker)]]*

**Ole Nilssen** (1829-1912) var en norsk lærer, lensmann og politiker. Han var stortingsrepresentant fra 1865 til 1894, først som uavhengig og deretter for Venstre fra og med 1883.

Nilssen ble valgt inn som representant for Romsdals amt. Han var medlem av protokollkomiteen i periodene 1865&ndash;66 og 1868&ndash;69, medlem av kirkekomiteen i 1871&ndash;85, sekretær i Odelstinget i 1883&ndash;8 og sekretær i Stortinget og medlem av justiskomiteen i 1889&ndash;91. Fra 1892 til 1894 var han medlem av Lagtinget, valgkomiteen, fullmaktskomiteen og justiskomiteen. Nilssen fikk også tilbud om å bli statsråd av statsminister Johannes Steen, men han avslo tilbudet.

Nilssen drev med fiske under oppveksten og han tok eksamen ved Klæbu seminar i 1849. Før han ble valgt inn på Stortinget, jobbet han som lærer og klokker i Tingvoll fra 1853 til 1856 og deretter som lærer på Frei. Etter at Straumsnes ble egen kommune, ble han også valgt inn som ordfører der. I 1880 søkte han på og fikk jobben som lensmann i Gjemnes. Han bosatte seg deretter på en gård i Øre. I 1908 pensjonerte han seg og han ble utnevnt til ridder av 1. klasse i St. Olavs Orden.

## Referanser


## Eksterne lenker
*
Jay and Silent Bob

**Jay and Silent Bob** er to metalhead-figurer spilt av Jason Mewes og Kevin Smith.

De fremtrer i mange av Kevin Smiths filmer, for første gang i filmen *[[Clerks]]*. De driver for det meste med salg av marihuana, og henger på det lokale gatehjørnet eller utenfor den lokale videosjappa hvor de selger til de som vil kjøpe. De har interesse for John Hughes' filmer, filmen *[[Purple Rain (film)|Purple Rain]]*, og black metal-bandet King Diamond.

Jay and Silent Bob ble født i Leonardo New Jersey, tidlig på 1970-tallet. Første gang de møttes satt de i barnevogn utenfor *Quick Stop Groceries* mens foreldrene var inne og handlet. Jays kjennetegn er konstant banning, og det er fra moren han har fått dette, hans første ord var «fuck». Han har også langt blondt hår. Jay tar som oftest rollen som leder da Silent Bob som navnet tilsier, sjelden snakker. Når han først sier noe er det innsiktsfulle monologer som kommer på fortreffelige tidspunkt. Silent Bobs kjennetegn er kontinuerlig røyking, skjegg, hans lange frakk, og en caps som er bak frem. De fremkommer ofte hentydninger til deres seksuelle legning, uten at det er fremkommet at en eller begge er homofile.

## Filmografi
**[[Clerks]]* (1994)
**[[Mallrats]]* (1995)
**[[Chasing Amy]]* (1997)
**[[Dogma (film)|Dogma]]* (1999)
**Clerks: The Animated Series* (2000)
**[[Jay and Silent Bob Strike Back]]* (2001)
**[[Clerks II]]* (2006)

## Musikkvideoer
* «Build Me Up Buttercup» av The Goops
* «Can't Even Tell» av Soul Asylum
* «Because I Got High» av Afroman
* «Kick Some Ass» av Stroke 9
Jason Mewes

**Jason Edward Mewes** (født 12. juni 1974) er en amerikansk skuespiller kjent som rollefiguren Jay i Jay and Silent Bob.

## Filmografi (utvalg)
* Clerks (1994) 
* Mallrats (1995) 
* Drawing Flies (1996) 
* Chasing Amy (1997) 
* Dogma (1999) 
* Tail Lights Fade (1999) 
* The Blair Clown Project (1999) 
* Spilt Milk (1999) 
* Scream 3 (2000) 
* Vulgar (2000) 
* Jay and Silent Bob Strike Back (2001) 
* R.S.V.P. (2002) 
* High Times' Potluck (2002) 
* Hot Rush (2002) 
* Pauly Shore Is Dead (2003) 
*  (2004) 
* My Big Fat Independent Movie (2005) 
* Clerks II (2006) 
* Feast (2006) 
* National Lampoon's TV the movie (2006) 
* Bottoms Up (2006) 
* The Tripper (2007) 
* Netherbeast Incorporated (2007)
* Zack and Miri Make a Porno (2008)

## Eksterne lenker
* 
*
Jacob Obrecht

**Jacob Obrecht** (født ca. 1457 i Gent i Nederlandene, død 1505 i Ferrara i Italia) var en nederlandsk renessansekomponist. Han tilhører generasjonen etter den både i samtiden og ettertiden mer berømte Johannes Ockeghem. Han ble også raskt overskygget av Josquin des Prez.

Det er bevart i underkant av 30 messer, både cantus firmus-messer og parodimesser, en håndfull chansoner og en rekke motetter fra Obrechts hånd.

Stilen hans er nederlandsk, men med en tidvis sterk italiensk innflytelse. Han har en forkjærlighet for motivisk imitasjon og formfullhet, som kommer til uttrykk gjennom gjentakelser og bruk av ostinato-teknikker.

## Referanser


## Litteratur
* 

## Eksterne lenker
* 
* 
* ''Jacob Obrecht (1457/8-1505) - A discography'', biografi og diskografi på mediveal.org
* MP3-filer, Umeå Akademiska Kör
* 
*
Svane (madrass)

**Svane** er et registrert varemerke som eies av møbelprodusenten Ekornes. Merket blir brukt i markedsføring av firmaets senge- og madrasskolleksjon.

## Historikk
J.E.Ekornes Fjærfabrikk ble etablert i 1934. Denne fabrikken produserte fjærer til møbler og madrasser og var opprinnelsen til selskapet Ekornes ASA. Året etter ble *svanemadrassen* lansert, og i 1937 kom varemerket Svane. Madrassene ble de første årene produsert i Sykkylven og på 1950-tallet ble det også etablert en fabrikk i Bodø. I 1959 startet Ekornes skumplastproduksjon for bruk i både madrasser og til stopning i sittemøbler.

Ekornes Fetsund ble etablert som madrass- og møbelfabrikk i 1962 og i 1969 ble madrasskolleksjonen samlet ved fabrikken på Fetsund. I 1967 skiftet konsernet navn til Svane Møbler AS, et navn det beholdt til 1979, da det skiftet til Ekornes AS. I en periode produserte Ekornes også madrasser på Tibro i Sverige, produksjonen av Svane er nå samlet hos Ekornes Fetsund AS.

## Produkter
Svanemadrassene er produsert i forskjellige varianter, de fleste med varianter av fjærsystemer. Ekornes bruker to ulike fjærsystem i sine madrasser, disse er bonell og posefjærer. Selskapet produserer også en madrasskolleksjon der madrassen er bygd opp av en kombinasjon av fjær og *IntelliGel*, en elastisk, celleoppbygd gelématte.

## Annet
Svanemadrassen fikk i 2006 Miljømerket Svanen fra Stiftelsen Miljømerking.

## Referanser


## Eksterne lenker
* Svane.no: http://www.svane.no/ 
* Ekornes ''Historien om Svane''
Fjorten dager før frostnettene

***Fjorten dager før frostnettene*** er en roman av den norske forfatteren Sigurd Hoel, utgitt i 1935.

Som flere andre av Hoels bøker er dette en selvoppgjørsroman, og Øystein Rottem beskriver den som «prototypen på en mannlig krise- eller sammenbruddsroman.» Som i flere av Hoels romaner er det bondestudentens livsveier og klassereise som skildres. Hovedpersonen er legen *Knut Holmen*. I forbindelse med sin 40-årsdag, som han feirer i stor stil, føres han til ettertanke. Ettertanken følger ham gjennom tre faser i livet: oppveksten i en pietistisk bondefamilie, fattige studentår i Kristiania, og etterhvert overklasselivet som mondén lege. Det sies at et hovedtema i Hoels forfatterskap er angst, og at dette uttrykkes i Knut Holmens replikk «Glemt angst for glemte forgåelser ligger som skygger over vårt liv.»

Romanen inneholder også fine miljøskildringer fra Oslo og en engstelig, bittersøt kjærlighetshistorie i hovedpersonens jakt på kvinnen han en gang elsket og sviktet. 

## Filmatisering
Romanen ble filmet i 1966, med tittelen *[[Før frostnettene]]*.
## Referanser
Far til fire (film)

***Far til fire*** er en dansk familie-komedie fra 1953 regissert av Alice O'Fredericks. Filmen handler om en alenefar med fire barn, der den eldste datteren, Søs, både styrer huset og er omsvermet.

Det er den første i en serie av i alt åtte Far til fire-filmer, som ble lagd i perioden 1953–1961.

## Sang
Filmen huskes ofte for sangen «Det er sommer, det er sol og det er søndag». Nora Brockstedt ga denne ut på singel i 1954 sammen med Egil Monn-Iversens orkester og «Studiokoret» (Musica A 5162). Sangen er skrevet av Sven Gyldmark (melodi) og Erik Leth (tekst).

## Rolleliste
* Ib Schønberg – Far
* Birgitte Bruun – Søs
* Rudi Hansen – Mie
* Otto Møller Jensen – Ole
* Ole Neumann – Lille Per
* Peter Malberg – Onkel Anders
* Jørgen Reenberg – skolelærer Jørgen Stæhr
* Ove Sprogøe – baker Høst
* Sigurd Langberg – direktør Andersen
* Ib Mossin – Peter, student
* Ellen Carstensen Reenberg – Jørgen Stæhrs mor
* Paul Hagen – innbruddstyv
* Ilselil Tove Larsen – Grethe – Søs sin venninne
* Agnes Rehni – naboen Fru Sejersen
* Else Jarlbak – Kristians mor
* Poul Reichhardt – *som seg selv*
* Einar Juhl – rektor
* Svend Bille – konduktør i sporvogn
* Sven Aage Madsen – Kristian, nabogutt

## Referanser


## Eksterne lenker
*
Konavle

**Konavle** er en kommune og et landskap helt sørøst i Kroatia, mot grensen til Montenegro i øst og Bosnia-Hercegovina i nord. Kommunen ligger i Dubrovnik-Neretva fylke. I 2001 hadde kommunen et areal på 209,25 km² og i alt 8.250 innbyggere, med 96,5% kroater.

Konavle er en dal sørøst for Dubrovnik med kalksteinsgrunn og frodige marker langs Adriaterhavet i vest, med stigning opp mot fjellet Sniježnica i øst (1.234 moh.). landskapet er ellers lett kupert med blandingsskog og sypresser. Elveløpet Konavocica er underjordisk, og gjør området svært fruktbart. 

I Konavle ligger Dubrovnik lufthavn.

## Historie
Siden 800-tallet var området en del av Dubrovniks besittelser, deretter var det et viktig korndyrkingsområde også for Venezia. ved en bukt lengst vest på sletta ligger middelalderbyen Cavtat *(Epidaurum)*. Det var et viktig dyrkingsområde for hvete i middelalderen og tidlig moderne tid. Elveløpene skaffer vanning til kanalanlegg i landbruket – derav områdets navn *Kovavle*. 

Mellomkrigstidas politiske skikkelse Frano Supilo var fra Konavle. Under Kroatia-krigen 1991–95 ble området hardt rammet og ødelagt av serbiske og montenegrinske tropper som avanserte mot Dubrovnik. Likevel er kommunen i dag en av de rikeste i hele Kroatia, ikke minst takket være inntekter fra turisme og fra flyplassen. 

## Eksterne lenker
*
Brian Naylor (fjernsynsjournalist)

**Brian Naylor** (1931–2009) var en australsk fjernsynsjournalist, best kjent som ankermann fra 1978 til 1998 og for frasen «*May your news be good news. Goodnight.*» som han avsluttet sendingene med.

Naylor og hans hustru Moiree ble drept i skogbrannene i Victoria 2009. Mindre enn ett år tidligere hadde deres sønn omkommet i en flyulykke.

Naylor vokste opp i Melbourne og begynte sin karriere i radio og fjernsyn i 1956, blant annet som programleder for et talentprogram for barn.
Yoann

**Yoann Chivard** (født 8. oktober 1971 i Alençon, Frankrike), bedre kjent under kunstnernavnet *Yoann* er en fransk tegneserietegner. 

I januar 2009 blei det annonsert at Yoann vil overta ansvaret for tegneserien Sprint sammen med manusforfatteren Fabien Vehlmann. Det hadde da en stund vært klart at Dupuis hadde planer om å skifte ut Morvan og Munuera, som da noen år hadde hatt hovedansvaret for serien. Yoann og Vehlmann hadde da allerede utgitt et Sprint-album, som i Frankrike blei publisert utenom den ordinære Sprint-serien. 

Yoann og Vehlmann vil etter planen utgi sitt første album i den ordinære Sprint-serien i oktober 2009.

## Referanser


## Litteratur
* *Steinkjempene*, Sprint-album nr. 55, 2008 (*Une aventure de Spirou et Fantasio par Yoann et Vehlmann: Les géants pétrifiés*, 2006, Yoann & Vehlmann). 

## Eksterne lenker
* Yoann biografi Lambiek Comiclopedia.
Morten Dreyer

**Morten Dreyer** (født 11. august 1954 i Oslo) er en norsk gründer, forretningsmann og kunstpromotor. Han er blitt kjent for sitt arbeid for å promotere kunstneren Pushwagner og for konflikten som kom i etterkant av samarbeidet.

I 1985 var han med å etablere rockemagasinet Beat. Han har også drevet flere restauranter i Oslo: Beach Club (1989–2006), Wollans Eftf. (1998–2003) og Arcimboldo (1999–2008).

## Samarbeidet med Pushwagner
Samarbeidet med Pushwagner startet i 1981, da han tok kontakt med kunstneren etter å ha sett bilder fra serien *En dag i familien Manns liv*. Det ble begynnelsen på et langt vennskap hvor Dreyer på ulike måter hjalp kunstneren med praktiske gjøremål i forbindelse med kunstproduksjonen. Blant annet fikk Pushwagner spise gratis på restauranten Beach Club, og Dreyer ordnet også atelier for ham på Ekely i forbindelse med en utstilling i Kunstnernes Hus i Oslo i 1997. Dreyer overtok i 1998 en stor del av kunstverkene til Pushwagner og har solgt fem malerier og 300-400 trykk etter 1998.

I mai 2008 ble Dreyer anmeldt for urettmessig eierskap, splitting av verk og signaturforfalskning. Morten Dreyer har i et intervju i Aftenposten 09.02.09, tatt avstand fra Pushwagners versjon av denne konflikten. 28.10.09 ble det avsagt dom i Pushwagners favør, og Dreyer ble dømt til å levere tilbake all kunsten og betale 1 million i erstatning. 30.11.09 anket Dreyer dommen. 27.05.10 endte striden med et rettsforlik i lagmannsretten, der Pushwagner fikk en del av verkene tilbake forutsatt at Pushwagner donerte disse til en stiftelse, offentlige kunstinstitusjoner eller museer – og Dreyer måtte ikke betale noe i erstatning. Pushwagner på sin side måtte betale et kronebeløp på 443 250 kroner til Dreyer.

## Referanser


## Eksterne lenker
* Ann Christiansen: ''Ber kjøpere returnere trykk'' Artikkel i Aftenposten 15. desember 2008
* Lotte Sandberg: «Jeg har ikke utnyttet Pushwagner»
* ''Apokalypse, Push!'' Artikkel i Dagens Næringsliv
Jan Pieter van Suchtelen

**Jan Pieter van Suchtelen** (1751–1836) var en nederlandskfødt russisk general, kjent blant annet for psykologisk krigføring som bidro til festningen Sveaborgs kapitulasjon under finskekrigen mellom Russland og Sverige. Van Suchtelen avsluttet sin karrière som Russlands ambassadør i Stockholm.

## Referanser


## Eksterne lenker
* Om Jan Pieter van Suchtelen, i *[[Nordisk familjebok]]* (1918)
Župa dubrovačka

**Župa dubrovačka** er en kommune og et landskap nesten helt sørøst i Kroatia, ved Župabukta mellom byene Dubrovnik og Cavtat. Kommunen grenser i nordøst til Bosnia-Hercegovina.

Den ligger i Dubrovnik-Neretva fylke, og i 2001 hadde kommunen et areal på 22,81 km² og i alt 6&nbsp;663 innbyggere, med 93% kroater.

Župa dubrovačka har kalksteinsgrunn og frodige marker langs Adriaterhavet i vest, men landbruket er i dag mindre viktig enn turismen.

Tettsteder innbefatter:
* Dubac
* Cibaca
* Brgat
* Postranje
* Mandaljena
* Kupari
* Srebreno
* Mlini
* Plat

I tillegg omfatter kommunen tre øyer i Adriaterhavet – Supetar, Mrkan og Bobara.

## Historie
Župa dubrovačka var den tidligste ytre besittelsen til byen Dubrovnik *(Ragusa)*, fra 800-tallet. I senmiddelalderen og ut 1700-tallet var området en del av Venezia.

## Eksterne lenker
*
Øystein Eek

**Øystein Eek** (født 1952) er en norsk filolog og forlagsarbeider.

Eek har nordisk hovedfag. I årene 1977–1980 og 1983–1984 var han forlagsredaktør for Kunnskapsforlaget; fra 1996–2010 redaksjonssjef samme sted. Etter dette har han arbeidet som redaktør for norske ordbøker. Han har også vært ansatt ved Hjemmets bokforlag og i Cappelen.

## Referanser
Silje Salomonsen

**Silje Østin Salomonsen** (født 12. juli 1978 i Stavanger) er en norsk skuespiller og musiker fra Randaberg.

Hun har hatt roller i blant annet de norske spillefilmene *[[Monstertorsdag]]*, *[[Jonny Vang]]*, *[[Detektor ]]*, *[[Mongoland]]*, *[[Now It's Dark]]* og *[[Hjelperytteren]]*. I 2009 var hun med i filmen *[[Rottenetter]]* regissert av ektemannen Arild Østin Ommundsen.  For filmen *[[Jernanger]]* fra 2009 var hun castingansvarlig, og for kortfilmen *[[Før solen står opp]]* fra 1999 var hun instruksjonsassistent. Hun har også vært programleder i *[[U (TV-serie)|U]]* på NRK og jobbet ved Rogaland Teater, hvor hun blant annet har vært med i oppsetningen av Charles Dickens' *[[Nicholas Nickleby]]*. Sammen med ektemannen Arild Østin Ommundsen skrev og regissert hun barnefilmen *[[Tottori! Sommeren vi var alene]]* fra 2020 hvor parets to døtre på ni og fem år spilte hovedrollene. Sammen ble de nominert til Amandaprisen 2021 i klassen beste regi, mens filmen ble nominert til beste barnefilm og beste musikk. Salomonsen og Østin Ommundsen fikk Stavanger Aftenblads kulturpris i 2023, mens Salomonsen  fikk Stavanger kommunes kulturpris i 2025.

Salomonsen har i en årrekke vært del av Thomas Dybdahls backingband. Hun spiller også i bandene Bright Paper Werewolves, The Substitutes og Attention Now!.

## Referanser


## Eksterne lenker
* 
* Profil hos Filmweb
* Profil hos filmfront.no
* Bright Paper Werewolves
* The Substitutes
* Attention Now! på myspace
Brian Naylor

**Brian Naylor** er navnet til flere personer:

*Brian Naylor (fjernsynsjournalist) – en australsk fjernsynsjournalist
*Brian Naylor (racerfører) – en britisk Formel 1-fører
Ludvig II av Frankrike

**Ludvig II** eller **Ludvig stammeren** (fransk: **Louis le Bègue**, født 1. november 846, død 10. april 879) var østfrankisk konge fra 855 til 877, konge av Aquitaine fra 867, og senere konge av Vest-Lotharingia og det vestfrankiske rike, fra desember 877 til 879. Han var eldste sønn av Karl den skallede og Ermentrude av Orléans. 

Han etterfulgte sin yngre bror i Aquitaine i 866, og sin far i vestfrankerriket i 877, selv om han aldri ble kronet keiser.

Han giftet seg to ganger. Med sin første kone, Ansgarde av Burgund, fikk han sønnene Ludvig (født i 863) og Carloman (født i 866), som begge ble konger av Frankrike, og døtrene Hildegarde (født i 864), og Gisela (865-884), som giftet seg med Robert, greven av Troyes.  

Med sin andre kone, Adelaide av Paris, fikk han én datter, Ermentrude (875-914), som ble moren til Cunigunde. Cunigunde ble konen til pfalzgreven Wigeric av Bidgau. De ble arvtagere av Huset Luxembourg. Adelaide fikk også en sønn som ble født etter farens død, Karl den enkle, som, lenge etter sine eldre brødres død, skulle bli konge av Frankrike. 

Han ble kronet 8. desember 877 av Hincmar, erkebiskop i Reims, og senere andre gang i september 878 av pave Johannes VIII i Troyes. Paven kan til og med ha tilbudt keiserkronen, men den ble avvist. Ludvig stammeren ble sagt å ha vært fysisk svak og overlevde faren med bare to år. Han hadde relativt liten innflytelse på politikken, og ble beskrevet som «en enkel og vennlig mann som elsket fred, rettferdighet og religion». I 878 gav han grevskapene Barcelona, Gerona og Besalú til Wilfred den hårete. Det siste han gjorde som konge var å marsjere mot vikingene som da herjet Europa. Han ble syk og døde 9. eller 10. april 879, ikke lenge etter at han startet sin siste kampanje. Ved sin død ble riket delt mellom hans to sønner, Carloman og Ludvig.

## Referanser


## Kilder
*
Besalú

**Besalú** er en landsby i Garrotxa comarca i Catalonia.

Landsbyen spilte en større rolle tidlig i middelalderen, og var hovedstaden i grevskapet Besalú, hvis område grovt sett var på størrelse med det nåværende Garrotxa comarca, men i visse tilfeller nådde så langt som til Corbières i Frankrike. Wilfred den hårete, som skal ha forent Catalonia, var greve i Besalú. Landsbyen var også fødestedet til Raimon Vidal, en trubadur fra middelalderen.

I landsbyen fins en romansk bro over elven Fluvià. Kirken Sant Pere ble innviet i 1003. Byen har gater med bueganger og kvadrater og et restaurert Mikva, et rituelt jødisk bad som stammer fra 1000- eller 1100-tallet, og restene av en synagoge fra middelalderen i nedre del av byen nær elven. 

Befolkning: 2265 (2007).

## Eksterne lenker
*